หุ้น27ก.ค.ปิดเช้าทะยาน8.41จุด
หุ้นปิดตลาดภาคเช้าวันที่ 27 ก.ค. ที่ระดับ 1,130.04&nbsp; จุด&nbsp; เพิ่มขึ้น&nbsp; 8.41 จุด&nbsp; หรือ 0.75% มูลค่าการซื้อขาย 14,806.80 ล้านบาท
27 ก.ค. 2554

หุ้นปิดตลาดภาคเช้าวันที่ 27 ก.ค. ที่ระดับ 1,130.04  จุด  เพิ่มขึ้น  8.41 จุด  หรือ 0.75% มูลค่าการซื้อขาย 14,806.80 ล้านบาท
น.ส.จิตรา อมรธรรม ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า หุ้นไทยปรับตัวเพิ่มขึ้นสวนทางตลาดหุ้นเพื่อนบ้าน จากแรงซื้อของนักลงทุนต่างชาติที่ยังมีเข้ามาต่อเนื่องในปริมาณที่สูง แม้จะกังวลการเพิ่มเพดานหนี้สหรัฐก็ตาม ขณะที่การเมืองในประเทศน่าจะมีการรับรองผลการเลือกตั้งสมาชิกสภาผู้แทนราษฎร์ได้ครบเพื่อเปิดประชุมสภาได้
นอกจากนี้ มีแรงเก็งกำไรผลประกอบการบริษัทจดทะเบียน (บจ.) ที่จะทยอยออกมา รวมถึงโบรกเกอร์บางแห่งได้ปรับเป้าหมายกำไรของบจ.และราคาหุ้นบางตัว เช่น เอสโซ่ (ESSO) ส่งผลให้มีแรงซื้อเข้ามาแน่นติด 10 อันดับแรกของตลาด
อย่างไรก็ตามแต่การที่ดัชนีขึ้นติดต่อกัน 8 วัน ประกอบกับสัญญาณทางเทคนิคที่มีโอกาสปรับตัวลง อาจทำให้ช่วงบ่ายมีแรงขายทำกำไรออกมาได้
"เท่าที่สังเกตุพบว่า แม้จะมีแรงขายออกมา แต่ก็มีแรงซื้อเข้ามา จึงคาดว่าดัชนีไม่น่าจะหลุด 1,100 จุด โดยดัชนีมีแนวรับวันนี้อยู่ที่ 1,125 จุด ส่วนแนวต้าน 1,130-1,135 จุด" น.ส.จิตรา กล่าว
สำหรับหุ้น 5 อันดับแรกที่มีมูลค่าการซื้อขายสูงสุด ได้แก่ 
SCB    มูลค่าการซื้อขาย  922.88 ล้านบาท ปิดที่ 126.50 บาท  เพิ่มขึ้น  3 บาท  หรือ  2.43% ESSO  มูลค่าการซื้อขาย 707.94 ล้านบาท ปิดที่  12.10 บาท เพิ่มขึ้น 0.20 บาท  หรือ 1.68% PAE    มูลค่าการซื้อขาย 580.29 ล้านบาท ปิดที่  1.73 บาท เพิ่มขึ้น 0.32 บาท  หรือ 22.70% BCP     มูลค่าการซื้อขาย  562.21 ล้านบาท ปิดที่  22.20 บาท  เพิ่มขึ้น 0.60 บาท  หรือ 2.78%PTTCH  มูลค่าการซื้อขาย  528.39 ล้านบาท ปิดที่ 163.50  บาท  เพิ่มขึ้น 1.50 บาท  หรือ 0.93%